**Информация за провеждането на съвместно заседание на Регионален съвет за развитие и Регионалния координационен комитет на Югозападен район**

До края на 2018 г. по Оперативна програма „Развитие на човешките ресурси“ 2014-2020 (ОП РЧР) предстои обявяването на операция „Нова дългосрочна грижа за възрастните и хората с увреждания“. Операцията е насочена към подготовка за извеждане на хората с увреждания и възрастните хора от специализираните институции и превенция на институционализацията на тези лица. Процедурата ще се реализира в изпълнение на заложените мерки в Плана за действие за периода 2018-2021 г. за изпълнение на Националната стратегия за дългосрочна грижа. Общините са допустими партньори по операцията. Очаква се в дейности по операцията да се включват 700 лица над 18 г.

На предстоящото заседание на Комитета за наблюдение на ОПРЧР ще се предложат за одобрени от страна на членовете нови операции в областта за насърчаване на социалното включване и намаляване на бедността. Те ще се реализират в унисон с мерките, заложени в Актуализирания план за действие за изпълнение на Националната стратегия „Визия за деинституционализацията на децата в Република България“ и Плана за действие за периода 2018-2021 г. за изпълнение на Националната стратегия за дългосрочна грижа:

* Чрез **операция „Професионална интеграция на младежи от резидентни услуги“** с бюджет от 3 млн. лв., неактивните и безработни младежи с увреждания до 29 г., които са настанени в резидентни услуги, ще могат да получат професионално ориентиране и предоставяне на посреднически услуги.Процедурата е в съответствие с Плана на Националната стратегия „Визия за деинституционализацията на децата в Република България“. В рамките на Компонент 2 по схемата се предвижда допустими бенефициенти да бъдат и общините. Чрез дейностите ще бъдат създадени на трудови навици и социални умения, тип „защитена работна среда“ за младежи от резидентни услуги**;** подкрепа на работния процес, осигуряване на социална и професионална интеграция.
* **Операция “Нова дългосрочна грижа за възрастните и хората с увреждания - етап 2 - предоставяне на новите услуги“** с бюджет 20 млн. лв. ще предостави възможност да бъдат създадени 6 дневни центъра за подкрепа на лица с различни форми на деменция и техните семейства и 68 центъра за грижа за хора с увреждания и възрастни хора. Допустими бенефициенти ще бъдат общини, съгласно картите на услугите за подкрепа в общността и на резидентните услуги към Плана за действие за периода 2018-2021 г. за изпълнение на Националната стратегия за дългосрочна грижа.
* **Чрез операция „Социално включване на лицата с психични разстройства и с интелектуални затруднения“ с бюджет 7 млн. лв.**ще бъдат създадени центрове за социална рехабилитация и интеграция за лица с психични разстройства и за лица с умствена изостаналост. Ще бъдат предоставена психо-социална рехабилитация за хора с психични разстройства, както и подкрепящи социални услуги в общността с цел създаване или възстановяване на умения за самостоятелен живот и пълноценно включване в общността според възможностите им. Допустими бенефициенти са общини, съгласно Картата на услугите за подкрепа в общността към Плана за действие за периода 2018-2021 г. за изпълнение на Националната стратегия за дългосрочна грижа.
* **Операция „Социални предприятия за лицата с психични разстройства и интелектуални затруднения“ с бюджет 3 млн. лв.** е насочена къмразвитието и апробираните на социални предприятия чрез финансиране на социални услуги, насочени към лицата с психични разстройства и умствена изостаналост. С осигурените ресурси ще финансират дейности за създаване на защитена работна среда на принципа на социалните предприятия, а чрез обучение на работното място ще се стимулира създаването, развитието и възстановяването на умения в посоката за постигане на независимост и избягване на риска от изолация. Допустими бенефициенти ще бъдат общини; неправителствени организации; социални предприятия; доставчици на социални услуги.
* Предстои и създаването на още 10 центъра за комплексна подкрепа на лица с увреждания, включително с тежки множествени увреждания и техните семейства, по **операция “Подкрепа за лицата с увреждания”**. Процедурата ще се осъществи чрез откриването **на нов компонент по съществуващата вече операция в размер на 11 млн. лв.** Промяната има надграждащ ефект към досега реализираните по операцията мерки в областните центрове.